## Pravilnik o legitimaciji republičkog inspektora sigurnosti željezničkog prometa

### NN 15/1991 (30.3.1991.), Pravilnik o legitimaciji republičkog inspektora sigurnosti željezničkog prometa

# MINISTARSTVO PROMETA I VEZA

Na temelju članka 123. Zakona o upravi ("Narodne novine",
broj 16/78, 50/78, 29/85, 48/85 i 41/90), Ministar prometa i veza donosi

## PRAVILNIK

### o legitimaciji republičkog inspektora sigurnosti željezničkog prometa

Članak 1.

Svojstvo republičkog inspektora sigurnosti željezničkog prometa utvrđuje
se legitimacijom republičkog inspektora sigurnosti željezničkog prometa
koju izdaje Ministarstvo prometa i veza.

Članak 2.

Veličina legitimacije iz članka 1. ovog pravilnika je 100 x 70 mm.

Legitimacija iz stavka 1. ovog članka je od polutvrdog papira s omotom
od skaja bordo boje.

Obrazac legitimacije iz stavka 1. ovog članka s odgovarajućim sadržajem
tiskan je uz ovaj pravilnik i čini njegov sastavni dio.

Članak 3.

Radi slobodnog kretanja i zadržavanja republičkog inspektora sigurnosti
željezničkog prometa u graničnom pojasu i na graničnim prijelazima, legitimaciju
iz članka 1. ovog pravilnika ovjerava Ministarstvo unutarnjih poslova.

Članak 4.

Republički inspektor sigurnosti željezničkog prometa, koji je razriješen
dužnosti inspektora, dužan je legitimaciju iz članka 1. ovog pravilnika
vratiti Ministarstvu prometa i veza s danom razrješenja.

Članak 5.

Nestanak legitimacije iz članka 1. ovog pravilnika republički inspektor
sigurnosti željezničkog prometa dužan je odmah, a najkasnije u roku od
tri dana od dana nestanka legitimacije o tome obavijestiti neposrednog
rukovodioca.

Članak 6.

Ministarstvo prometa i veza vodi evidenciju o izdanim i vraćenim legitimacijama
iz članka 1. ovog pravilnika.

Članak 7.

Zamjena legitimacija republičkog inspektora sigurnosti željezničkog
prometa izdanih po dosadašnjim propisima izvršit će se u roku od 30 dana
od dana stupanja na snagu ovog pravilnika.

Članak 8.

Na dan stupanja na snagu ovog pravilnika prestaje važiti Pravilnik o
stručnoj spremi i drugim uvjetima koje mora ispunjavati inspektor sigurnosti
željezničkog prometa te o legitimaciji inspektora sigurnosti željezničkog
prometa ("Narodne novine" broj 5/76).

Članak 9.

Ovaj pravilnik stupa na snagu osmoga dana nakon objave u "Narodnim
novinama".

Broj: 011-01/91-02/16

Zagreb, ožujak 1991.

Ministar prometa i veza

**prof. dr. Josip Božičević, v. r.**

OBRAZAC LEGITIMACIJE REPUBLIČKOG INSPEKTORA SIGURNOSTI ŽELJEZNIČKOG
PROMETA

```
________________________________________________________________________

GRB REPUBLIKE
HRVATSKE

REPUBLIKA HRVATSKA

LEGITIMACIJA REPUBLIČKOG INSPEKTORA SIGURNOSTI ŽELJEZNIČKOG
PROMETA

________________________________________________________________________
Prva strana (skaj)

________________________________________________________________________

GRB REPUBLIKE
HRVATSKE

REPUBLIKA HRVATSKA
MINISTARSTVO PROMETA I VEZA

Broj: ________________

LEGITIMACIJA
REPUBLIČKOG INSPEKTORA SIGURNOSTI ŽELJEZNIČKOG PROMETA

Fotografija                     _________________________
3 x 3,5 cm                      (ime i prezime)

___________________________
(potpis imaoca legitimacije)

LEGITIMAClJA VRIJEDI DO OPOZIVA
________________________________________________________________________
Druga strana

OVLASTI
Republički inspektor sigurnosti željezničkog prometa ima ovlasti da u okviru svoje nadležnosti obavlja nadzor nad izvršenjem zakona i drugih propisa od strane poduzeća, drugih pravnih osoba i pojedinaca u djelatnosti željezničkog prometa te da u postupku

U Zagrebu, __________________
                                        M. P.           ________________________
                                                        (potpis ministra prometa i veza)

Vrijedi za granični pojas i granične
željezničke prijelaze:
____________________________________________

____________________________________________

                M. P.                                           __________________________
                                                                (potpis ovlaštene osobe
                                                                Ministarstva unutarnjih poslova)
______________________________________________________________________________
Treća strana

```

Pravilnik, NN 15/1991-431
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)